Berliner Verkehrsbetriebe

Berliner Verkehrsbetriebe (BVG) on Berliinin osavaltion omistama liikelaitos, joka hoitaa Berliinin metro-, raitio- ja bussiliikenteen. Vuodesta 1984 vuoteen 1994 BVG hoiti myös Berliinin S-Bahnin liikenteen Länsi-Berliinissä. Vuosina 1989–1991 BVG liikennöi M-Bahnia. BVG kuljetti vuonna 2005 906,9 miljoonaa matkustajaa, ja työntekijöitä oli 11 526. BVG kuuluu Verkehrsverbund Berlin-Brandenburg (VBB) -joukkoliikennejärjestelmään (vertaa YTV).

BVG hoitaa 170 metroasemaa, 373 raitiovaunupysäkkiä ja 2 611 linja-autopysäkkiä. Linjakilometrejä on metrolla 144,9 km, raitiovaunuilla 285,5 km ja busseilla 1 662 km. Kalustoa yhtiöllä on käytössään runsaasti: 1 688 metroyksikköä, 600 raitiovaunua ja 1 328 bussia.

Aiheesta muualla

 BVG:n viralliset sivut

Liikennelaitokset
Berliinin liikenne
Saksan joukkoliikenne